Kyselina azidovodíková

Kyselina azidovodíková (tiež azoimid, kyselina dusíkovodíková), HN3, je bezfarebná, ostro páchnuca, nestála, jedovatá kvapalina. Je extrémne explozívna už pri laboratórnych podmienkach.

Jej soli nazývame azidy. Alkalické azidy sú stále, kým azidy ťažkých kovov sú veľmi explozívne.

 Príprava 
Pripraviť ju môžeme vytlačením z jej solí silnou kyselinou, väčšinou sa používa koncentrovaná kyselina sírová a azid sodný:

2 NaN3 + H2SO4 → 2 HN3 + Na2SO4

 Toxicita 
Kyselina azidovodíková je veľmi jedovatá, pôsobí ako protoplazmatický jed, silno dráždi sliznice a má neznesiteľný zápach, vďaka čomu je pravdepodobnosť náhodnej otravy veľmi malá. Pri inhalácii malého množstva sa v nose vyvinie pocit tlaku. Smrteľná dávka je menej ako 5 mg na 1 kg telesnej hmotnosti. Medzi príznaky otravy patrí bolesť hlavy, nevoľnosť, závraty a pokles krvného tlaku pri zvýšenom pulze.

 Iné projekty 

Kategória:Zlúčeniny dusíka
Azidovodíková

Kategória:Kvapalné výbušniny
Kategória:Bezkyslíkaté kyseliny